OzLabs/hebrew-wiki-articles huggingface dataset:
יוג'יני בושאר

בושאר, 2014
יוג'יני (ג'יני) בושאר (Eugenie Bouchard; נולדה ב-25 בפברואר 1994) היא שחקנית טניס מקצועית מקנדה. דורגה בשיאה (20 באוקטובר 2014) במקום חמישי בעולם. באוקטובר 2020 דורגה במקום 168 בעולם בדירוג ה-WTA.

ביולי 2014 עלתה לראשונה לגמר הנשים בווימבלדון, אך הפסידה לצ'כית פטרה קביטובה בשתי מערכות. באותה שנה הגיעה לחצי הגמר באליפות אוסטרליה הפתוחה ובאליפות צרפת הפתוחה. כן זכתה בתואר ה-WTA הראשון שלה בטורניר נירנברג.

== ביוגרפיה ==
יוג'יני נולדה למישל וג'ולי בושאר במונטריאול שבקנדה, אחות תאומה זהה לביאטריס, ולאח ואחות צעירים ממנה. ג'יני ואחותה נקראו על שם בנותיו של הנסיך אנדרו: ביאטריס על שמה של הנסיכה ביאטריס, ויוג'יני על שמה של הנסיכה יוג'יני. היא החלה לשחק טניס בגיל 5 תוך כדי לימודיה בבית הספר. בהיותה בת 12 עברה לפלורידה כדי להתאמן אצל שחקן העבר ניק סאביאנו. סאביאנו מלווה אותה עד היום כמאמנה האישי.שחקן הטניס האהוב עליה הוא רוג'ר פדרר; היא הגדירה את הפגישה ביניהם בטורניר ווימבלדון 2012 כאחד האירועים המשמעותיים בחייה. בושאר מחבבת את הזמר הקנדי ג'סטין ביבר ואמרה פעמים אחדות, שהיא רוצה שיבוא לצפות בה משחקת.

=== תחילת הדרך ===
בושאר התפרסמה בעולם הטניס כשזכתה בשנת 2012 באליפות וימבלדון לנערות. באותה תחרות זכתה בצוותא עם השחקנית האמריקאית טיילור טאונסנד אף בתחרות הזוגות לנערות. באותה שנה הגיעה לחצי הגמר של אליפות אוסטרליה הפתוחה לנערות. 

ב-2013 קיבלה כרטיס חופשי לטורניר מיאמי, ובו גברה על שחר פאר בסיבוב הראשון באחד מניצחונותיה הראשונים על שחקניות מהדרג הגבוה. היא נוצחה בסיבוב השני על ידי מריה שראפובה. במוקדמות ווימבלדון באותה שנה ניצחה בסיבוב השני את אנה איבנוביץ' במה שהיה לניצחונה הגדול ביותר עד אז. בסוף עונה זאת הוכתרה בתואר "השחקנית העולה של השנה".

=== הפריצה הגדולה ===
בשנת 2014 חלה פריצתה הגדולה של בושאר לצמרת הטניס העולמית. היא הגיעה לחצי גמר אליפות אוסטרליה הפתוחה, אחרי שגברה על אנה איבנוביץ' ברבע הגמר, אך הובסה על ידי נה לי. באליפות צרפת הפתוחה שוב הגיעה לחצי הגמר אחרי שגברה בדרך על שחקניות המדורגות במאיה הראשונה (ובהן שחר פאר, אנגליקה קרבר וקרלה סוארס נבארו) אך הפסידה בחצי הגמר לזוכת הטורניר מריה שראפובה. בטורניר וימבלדון הצליחה להגיע עד לגמר, אך הפסידה לפטרה קביטובה בשתי מערכות - 6-3, 6-0. בעקבות טורניר וימבלדון סבלה מפציעה וחזרה כעבור חודש לשחק בטורניר גביע רוג'רס במונטריאול, אבל הודחה בסיבוב השני, אחרי שהפסידה 2:1 לאמריקנית שלבי רוג'רס. באליפות דרום-מערב ארצות הברית הפתוחה (טורניר סינסינטי), באוגוסט 2014, שוב הפסידה בסיבוב השני - לסווטלנה קוזנייצובה - 2:1. באליפות ארצות הברית הפתוחה (בפלאשינג מדוז, ניו יורק) הגיעה (באחד בספטמבר) לשמינית הגמר ונוצחה על ידי יקטרינה מקארובה בשתי מערכות, 7:6, 6:4.

ב-2015 חלה נסיגה גדולה בהישגיה. בטורניר ווימבלדון, שבו הגיעה ב-2014 לגמר ולדירוג של מקום שביעי, הודחה בסיבוב השני והידרדרה עד למקום ה-26 בדירוג העולמי לנשים.

מאז שנת 2016 לא הצליחה לעבור מעבר לסיבוב השלשי בתחרות גראנד-סלאם ולכן הדרדרה עד למקום ה-168 בדירוג העולמי.

===חסות ודוגמנות===
לבושאר ישנם חוזי חסות עם קוקה-קולה ונייקי, והיא מפרסמת את מוצריהם. היא פרסמה בעבר מותגים נוספים וישנם המנבאים לה עתיד גדול כדוגמנית, בייחוד אחרי שהצטיירה בווימבלדון 2014 כחביבת הקהל.

==קישורים חיצוניים==

* 
* 
* 
* 

==הערות שוליים==

קטגוריה:טניסאיות קנדיות
קטגוריה:קנדים ממוצא צרפתי
קטגוריה:משתתפות קנדיות באולימפיאדת ריו דה ז'ניירו (2016)
קטגוריה:טניסאיות באולימפיאדת ריו דה ז'ניירו (2016)
קטגוריה:קנדיות שנולדו ב-1994
מיטצ'ל לנגראק

מיטצ'ל ג'יימס לנגראק (Mitchell James Langerak; נולד ב-22 באוגוסט 1988 באמראלד, קווינסלנד שבאוסטרליה) הוא כדורגלן אוסטרלי שמשחק בעמדת השוער בנגויה גראמפוס היפנית.

==קריירה==
בתקופתו בנוער שיחק לנגראק בקבוצות האזוריות של המקום בו גדל עד שבשנת 2007 התקדם לשחק בליגה האוסטרלית הראשונה כשחתם במדי מלבורן ויקטורי, לאחר שלא היה בתוכניות המאמן באותה עונה חתם להשאלה בעונה אחת בקבוצת דרום מלבורן שם שיחק ב-14 משחקים. בשנתיים שלאחר תקופת ההשאלה שיחק 21 משחקים עד שחתם בבורוסיה דורטמונד תמורת חצי מיליון אירו.

ב-12 במאי חתם לנגראק על חוזה לארבע-שנים תמורת חצי מיליון אירו ששולמו לקבוצתו הקודמת. לנגראק היה השוער השני של בורוסיה דורטמונד.

הוא ערך את הופעת הבכורה שלו כשפתח כמחליף לרומן וידנפלר שנפצע, בניצחון קבוצתו 1-3 על האלופה הקודמת באיירן מינכן.

במשחק במסגרת הסיבוב השני בגביע הגרמני מול דינמו דרזדן, מאמן דורטמונד יורגן קלופ החליט לפתוח עם לנגראק, ששמר על השער נקי. לנגראק אף עלה כמחליף בגמר הגביע של 2012 מול באיירן מינכן בו ניצחה דורטמונד בתוצאה 2-5 וזכתה בגביע, לנגראק נכנס כמחליף לרומן וידנפלר שנפצע לאחר שהכשיל את מריו גומז, לנגראק הצטיין וזכה לשבחים רבים לאחר שהגן על שער קבוצתו.

ב-18 בספטמבר 2013 הופיע לנגראק לראשונה בליגת האלופות, לאחר שרומן וידנפלר הורחק במשחק מול נאפולי. באותו משחק הפסיד לנגראק לראשונה במשחק בו שותף ולנגראק אף שבר שתי שיניים לאחר שנפגע מהקורה השמאלית של השער. המשחק עצמו הסתיים בתוצאה 1-2 לנאפולי.

ב-29 ביוני 2015 חתם בשטוטגרט הגרמנית, בה שיחק שתי עונות. בעונת הבכורה שלו בקבוצה, ערך לנגראק שתי הופעות בלבד והיה המחליף של השוער הפולני פשמיסלאב טיטון. שטוטגרט נשרה אל הבונדסליגה השנייה בתום אותה עונה. בעונת 2016/17 לנגראק הפך לשוער הראשון של שטוטגרט עם עזיבת טיטון, והעפיל עם הקבוצה בחזרה לבונדסליגה כעבור עונה אחת.

ב-30 באוגוסט 2017 חתם לנגראק על חוזה לשתי עונות בלבאנטה מהלה ליגה הספרדית. ב-14 בינואר 2017 חתם לנגראק בנגויה גראמפוס היפנית.

==נבחרת לאומית==
לנגראק פתח ערך את הופעת הבכורה שלו בנבחרת ב-12 באוקטובר 2013 מול נבחרת צרפת בו הפסידה נבחרתו 0-6. לנגראק נכלל בסגל נבחרתו למונדיאל 2014 וישב על הספסל בהיותו שוער מחליף למת'יו ריאן ולא שותף.

== קישורים חיצוניים ==

קטגוריה:שוערי כדורגל אוסטרלים
קטגוריה:כדורגלני מלבורן ויקטורי
קטגוריה:כדורגלני בורוסיה דורטמונד
קטגוריה:כדורגלני שטוטגרט
קטגוריה:כדורגלני לבאנטה
קטגוריה:כדורגלני נגויה גראמפוס
קטגוריה:כדורגלני נבחרת אוסטרליה
קטגוריה:כדורגלנים אוסטרלים
קטגוריה:כדורגלני מונדיאל 2014
קטגוריה:כדורגלני גביע אסיה 2015
קטגוריה:כדורגלני גביע הקונפדרציות 2017
קטגוריה:כדורגלני גביע אסיה 2019
קטגוריה:אוסטרלים שנולדו ב-1988
המורדים: המסע אל החלום

המורדים: המסע אל החלום (בספרדית: Erreway: 4 caminos, "ארווי: 4 דרכים") הוא סרט שמשמש כהמשכון לסדרה הארגנטינאית המורדים המתאר את חייהם של לואיסנה לופילטו, פליפה קולומבו, בנחמין רוחאס וקמילה בורדונבה, ארבעת חברי להקת ארווי, לאחר סיום בית הספר. הסרט הופץ בבתי הקולנוע ביולי 2004 והוקרן גם בישראל.

==תקציר העלילה==
עלילת הסרט מתרחשת שנתיים לאחר שחברי להקת ארווי סיימו את בית הספר התיכון. מיה ומנואל עדיין זוג ומריצה ופבלו נפרדו. ללהקה יש אמרגן חדש וחסר אחריות, ויחד עם תינוקת שנולדה למיה ומנואל החבורה יוצאת בקרוון לסיבוב הופעות כדי לפרסם את הלהקה. בסופו של הסרט רואים את הבת של מיה ומנואל מספרת את כל הסיפור מהתחלה והסבירה שהלהקה התפרקה וכל אחד המשיך לכיוון משלו לאחר שמיה מתה.

==פסקול==
אלבומה השלישי של הלהקה Memoria משנת 2004 מהווה את הפסקול לסרט.

==קישורים חיצוניים==

קטגוריה:סרטי 2004
קטגוריה:סרטי נעורים ארגנטינאיים
אי החזיר

אי החזיר (בצרפתית: Île aux Cochons) הוא אי לא מיושב באיי קרוזה ששטחו 64 קילומטר רבוע. האי הוא חלק מהארצות הדרומיות והאנטארקטיות של צרפת.

==גאוגרפיה==
האי הוא הר געש לא פעיל בעל לועות לא פעילות רבות. קו החוף של האי מורכב ברובו מצוקים נמוכים. הנקודה הגבוהה ביותר באי היא לוע הר הגעש המרכזי שגובהו 770 מטר.

==בעלי חיים==
לאי הגיעו מספר רב של מינים פולשים דוגמת ארנבים, חתולים, עכברים וחזירים שהעניקו לאי את שמו. 

האי נחשב מקום חשוב ביותר כאתר לקינון עופות (IBA-Important Bird Area). באי ישנן מושבות מהגדולות בעולם של פינגווין מלכותי. נוסף על כך, ישנן מושבות של פינגווין לבן-אוזן, פינגווין הסלעים, פינגווין מצויץ צפוני, יסעור ענק, אלבטרוס אפור, אלבטרוס נודד, אלבטרוס עשון, אלבטרוס אפור-ראש ועוד מינים רבים.

באוגוסט 2018 פורסם כי מושבת הפינגווין המלכותי הגדולה בעולם באי, הצטמצמה ב-90% בתוך שלושה עשורים, משני מיליון פרטים ל-200,000 פרטים בלבד. הסיבות להתמעטות מהירה זו אינן ברורות. משלחת מחקר מתוכננת להגיע לאזור לקראת סוף חורף 2019.

==קישורים חיצוניים==

* [https://www.volcanodiscovery.com/ile-aux-cochons.html הר הגעש שבאי]

==הערות שוליים==

קטגוריה:צרפת: איים לא מיושבים
קטגוריה:איים באוקיינוס ההודי
רוג'ר אלרס

רוג'ר אלרס (באנגלית: Roger Allers; נולד ב-29 ביוני 1949) הוא במאי קולנוע, אנימטור, תסריטאי ומחזאי אמריקאי. הוא ידוע בעיקר בשל בימוי הסרט המצליח "מלך האריות" של אולפני ההנפשה של וולט דיסני, אותו ביים עם רוב מינקוף.

==ביוגרפיה==
אלרס התמכר להנפשה כבר בגיל 5 כאשר צפה בסרט "פיטר פן". הייתה לו החלטה ליצור בחברת וולט דיסני. בתחילת הדרך החל ללמוד באוניברסיטת אריזונה שם קיבלת תואר באומנות. את עבודתו החל עם אולפני ליסברגר בהם עבד על הנפשה על רחוב סומסום, ופרסומות שונות. 

ב-1978 עבר ללוס אנג'לס כדי לעבוד על פרויקט סרט הנפשה, סיים את העבודה לאחר חצי שנה וזו היית העבודה המשותפת הראשונה שלו עם חברת דיסני. 

אלרס עבר לטורונטו ב-1980 כדי לעבור עם אולפני נלוונה המפורסמים כאנימטור. לאחר שנתיים חזר לחוס אנג'לס כדי לעבוד על הסרט "נמו הקטן: הרפתקאות סלומברלנד", עבודתו על הסרט נמשכה בטוקיו שביפן. 

ב-1985 חזר שוב ל-.L.A, אלרס שמע שדיסני חיפשה אנימטור לסרט אוליבר וחבורתו וכך התקבל לעבודה. במהלך שנות ה-80 וה-90 עבד כמעט על כל סרטי דיסני הכוללים את בת הים הקטנה, בן המלך והעני, היפה והחיה, אלאדין ומלך האריות.

ב-1994 בפעם הראשונה ביים סרט הוא מלך האריות העטור פרסים והמצליח ביותר. אלרס היה מועמד על כתיבת הספר. בהמשך השנים אלרס המשיך לעבוד בדיסני בפיתוח תוכנות ויצר את הסרט הקיסר נפל על הראש אשר היה ברוח הסרט מלך האריות. לאחר כמה שנים אלרס החליט לעזוב את הפרויקט.

==חיים אישיים==
אלרס מתגורר בקליפורניה עם אשתו ליזי, להם שני ילדים.

==קישורים חיצוניים==

קטגוריה:אנימטורים אמריקאים
קטגוריה:במאי קולנוע אמריקאים
קטגוריה:תסריטאי קולנוע אמריקאים
קטגוריה:מחזאים אמריקאים
קטגוריה:בוגרי אוניברסיטת המדינה של אריזונה
קטגוריה:אמריקאים שנולדו ב-1949
ספר הברית (ביקורת המקרא)

ספר הברית הוא מקבץ פרקים בספר שמות; -, כפי שנכתב, והוא מיוחס בביקורת המקרא למסורת האלוהיסטית. קיים ספר נוסף, הנקרא בידי חוקרים "ספר הברית הקטן", פרק בלבד, ומיוחס במחקר למקור היהוויסטי (J). שני ספרי הברית מכילים קטעים מקבילים עם שינויים מהותיים בחוקים וענייני מוסר ופולחן.

==לקריאה נוספת==
* מנחם הרן, ערך "ספר הברית", אנציקלופדיה מקראית ה, טורים 1087–1091.
* משה גרינברג, "הנחות יסוד של החוק הפלילי במקרא", בתוך: תורה נדרשת, תל אביב תשמ"ד, עמ' 13–39.
* משה דוד קאסוטו, פירוש לספר שמות, ירושלים תשי"ט.
* יאיר זקוביץ, "ספר הברית מבאר את ספר הברית - תופעת הבומראנג", בתוך: מקדש, מקרא, ומסורת; מנחה למנחם הרן, אייזנבראונס 1996, עמ' 59–64.
<div class="mw-content-ltr">
* Fred Skolnik & Michael Berenbaum, [http://books.google.co.il/books?id=3btYAwAAQBAJ&dq=FS+M.+Haran&hl=iw&source=gbs_navlinks_s Encyclopaedia Judaica]: Blu-Cof, vol 4, (2007), p.67-9
* H. Cazelles, Etudes sur le Code de l'Alliance (1946)
* S.M. Paul, Studies in the Book of the Covenant in the Light of Cuneiform and Biblical Law (1970)
* O. Eissfeldt, The Old Testament, an Introduction (1965), 212–9 (incl. bibl.). ADD. BIBLIOGRAPHY: I. Mendelsohn, Slavery in the Ancient Near East… (1949)
* S. Greengus, IDBSUP (Interpreter's Dictionary of the Bible Supplementary Volume), 532–37
* M. Roth, Law Collections from Mesopotamia and Asia Minor (1995)
* M. Koeckert, in: C. Bultmann et al. (eds.), Vergegenwaertigung des Alten Testaments (FS R. Smend, 2002), 13–27
* J. van Seters, in: ZAW, 108 (1996), 534–46
* L. Schmidt, in: ZAW, 113 (2001), 167–85
* D. Knight, in: S. Olyan (ed.), A Wise and Discerning Heart (FS B. Long, 2002), 13–79.
</div>

קטגוריה:ספר שמות
קטגוריה:השערת התעודות
אדוארד ריץ

אדוארד ריץ (בגרמנית: Eduard Ritz לפעמים Eduard Rietz; 17 באוקטובר 1802 – 22 בינואר 1832) היה כנר ומנצח גרמני.

== ביוגרפיה ==
ריץ נולד בברלין ומורו הראשון היה אביו, כריסטיאן ריץ, כנר בתזמורת החצר של ברלין. בהמשך למד אצל רודה. בשנת 1818 סיים את לימודיו, ושנה אחר כך הצטרף לתזמורת החצר של ברלין והיה לקונצרטמייסטר שלה, אך סכסוך עם הקאפלמייסטר של התזמורת, גספרה ספונטיני, הביא לפיטוריו בשנת 1825. 

בשנת 1826 ייסד את האגודה הפילהרמונית של ברלין, שהגיעה להישגים נאים אם כי נגניה היו חובבים. ריץ היה הכנר הראשון בביצוע ההיסטורי בשנת 1829 של מתאוס פסיון מאת יוהאן סבסטיאן באך, שפליקס מנדלסון השיב לחיים לאחר שנים רבות של שכחה. אדוארד ריץ ואחיו יוליוס העתיקו את תפקידי המבצעים מן הפרטיטורה של הפסיון לביצוע זה. אדוארד ריץ היה ידידו של מנדלסון. הוא ואחיו הצעיר יוליוס ניגנו רביעיות מיתרים עם מנדלסון עוד בשנת 1820. מנדלסון למד נגינה בכינור אצל אדוארד ריץ והקדיש לו את הקונצ'רטו שלו ברה מינור, את הסונאטה לכינור אופוס 4 ואת השמינייה אופוס 20. אהבתם של ריץ ומנדלסון למוזיקה של באך הביאה אותם לשיתוף פעולה עם קרל פרידריך צלטר באקדמיה לשירה, שם הרבה ריץ לשיר כטנור סולו. 

ריץ, שהיה בפתחה של קריירת ניצוח מזהירה, מת בברלין משחפת בגיל 29. לאחר מותו, הקדיש מנדלסון את פרק האנדנטה של החמישייה אופוס 18 שלו לזכר ידידו.

==קישורים חיצוניים==

==הערות שוליים==

קטגוריה:כנרים גרמנים
קטגוריה:מנצחים גרמנים
ריץ
קטגוריה:גרמנים שנולדו ב-1802
קטגוריה:גרמנים שנפטרו ב-1832
סלמה ארגץ'

סלמה ארגץ (טורקית: Selma Ergeç; נולדה ב-1 בנובמבר 1978) היא שחקנית ודוגמנית טורקייה-גרמנייה.

== ביוגרפיה ==
ארגץ' נולדה בעיר האם בגרמניה לאב ממוצא טורקי ולאם גרמנייה. אביה היה רופא ואמה אחות. בשנת 1983 עברה המשפחה לעיר מרסין בדרום טורקיה, מאוחר יותר העתיקו את מגוריהם לאנקרה וב-1989 חזרו לגרמניה. ב-1995 סיימה ארגץ' את לימודיה בבית הספר בנורדריין-וסטפאליה, גרמניה.

ב-2001 הצטלמה לסדרה "Yarım Elma" של רשת NBC. ב-2003 החלה לקחת שיעורי משחק אצל השחקנית עליה אוזונאטגן. ב-2006 שיחקה בסרט הטורקי-אמריקאי "The Net 2.0". היא גם הפרזנטורית של המותג Selamlique, פרויקט זה זיכה אותה להצלחה עוד לפני ההשתתפותה בסדרה "הסולטאן". ב-2011, נבחרה ארגץ' לגלם את דמותה של חדיג'ה סולטאן, אחותו של הסולטאן סולימאן המפואר בסדרה ההיסטורית המצליחה "הסולטאן". השחקנית סיפרה שהתפקיד היה חשוב לא רק לקריירה שלה אלא גם ללבה ולנשמתה. בנוסף, היא שיחקה בסרטים "Sis ve Gece" ו"ימים ורוחות".

== חיים אישיים ==
היא דוברת גרמנית, אנגלית, טורקית וצרפתית באופן שוטף. ארגץ' צמחונית.

ב-26 בספטמבר 2015, היא התחתנה עם בן זוגה קאן אוז. החתונה התקיימה בעיר הולדתה בגרמניה.

== פילמוגרפיה ==
{| class="wikitable"
|-
! align="center" | שנה
! width="200" | סרט
! width="150" | תפקיד
|-
| 2014|| dir="ltr" | Kırımlı/Korkunç Yıllar|| מריה קוסקחי
|-
| 2013|| dir="ltr" | Senin Hikayen|| אסרה
|-
| 2010|| dir="ltr" | Ses || דריה
|-
| 2007|| dir="ltr" | Sis ve gece|| מינה
|-
| 2006|| ימים ורוחות|| המורה
|-
| 2006 || dir="ltr" | The Net 2.0 || פקידת קבלה במלון
|}

===טלוויזיה===
{| class="wikitable"
|-
! שנה
! סדרה
! תפקיד
! הערות
|-
|2014–2015
| dir="ltr" |Gönül İşleri
|סאדט
|
|-
| 2011–2013 || הסולטאן || חדיג'ה סולטאן || תפקיד ראשי
|-
| 2010 || dir="ltr" |Kalp Ağrısı|| אזיזה || 14 פרקים
|-
| 2007–2009 || dir="ltr" |Asi|| דפנה קוזקוגלו || 71 פרקים
|-
| 2005 || dir="ltr" | Şöhret|| נטלי ||
|-
| 2005 || dir="ltr" | Körfez ateşi || || מיני-סדרה
|-
| 2005 || dir="ltr" | Yarım elma|| איישה || מיני-סדרה
|}

==קישורים חיצוניים==

* 

== הערות שוליים ==

קטגוריה:שחקניות קולנוע וטלוויזיה טורקיות
קטגוריה:דוגמניות טורקיות
קטגוריה:גרמניות שנולדו ב-1978
קטגוריה:גרמנים שנולדו ב-1978
Paranoid (שיר של בלאק סבאת')

"Paranoid" (בעברית: "פרנואיד") הוא שיר של להקת ההבי מטאל הבריטית בלאק סבאת', שיצא לאור באוגוסט 1970 מתוך אלבום האולפן השני של הלהקה, Paranoid. זהו הסינגל הראשון מהאלבום, בעוד הבי-סייד הוא השיר "The Wizard". השיר נחשב לאחד משירי ההבי מטאל הגדולים בכל הזמנים. השיר הגיע למקום ה-4 במצעד הסינגלים הבריטי ולמקום ה-61 במצעד הבילבורד הוט 100 האמריקאי.

==אודות==
===הקלטות===
השיר שיצא כסינגל, היה הראשון לאחר שישה חודשים מאז הוציאה הלהקה את אלבום הבכורה שלה Black Sabbath. בראיון שנתן בסיסט הלהקה גיזר באטלר למגזין "Guitar World", אמר: "רוב השירים ב-Paranoid נכתבו בערך בזמן הוצאת אלבום הבכורה שלנו. הקלטנו את כל השירים בתוך שניים או שלושה ימים בלבד. אולם השיר "Paranoid", נכתב במחשבה שנייה כשהרגשנו שאנחנו צריכים באלבום שיר קליל בן שלוש דקות. אז טוני הגיע עם הריף, ואני במהירות כתבתי את המילים, כשאוזי מקריא אותן כשירה".

בתחילה הביעו חברי הלהקה את רצונם שהאלבום ייקרא "War Pigs", כשם השיר הפותח את האלבום, אולם חברת ההקלטות התעקשה ושכנעה את הלהקה שהשם בוטה מדי, וכך "Paranoid" נבחר לכותרת האלבום. באופן מפתיע, המילה "Paranoid", איננה מופיעה בכל מילות השיר.

===הצלחה מסחרית===
"Paranoid" זכה להצלחה רבה במצעדים. במצעד הסינגלים הבריטי הגיע השיר למקום ה-4, ובמקום ה-61 בבילבורד הוט 100.

מיקומים במצעדים:
{|class="wikitable sortable"
!מצעד (1970)
!מקוםבמצעד
|-
| מצעד הסינגלים הגרמני
|align="center"|1
|-
| בילבורד הוט 100
|align="center"|61
|-
| מצעד הסינגלים האוסטרי
|align="center"|3
|-
| מצעד הסינגלים ההולנדי
|align="center"|2
|-
| מצעד הסיגנלים הדני
|align="center"|1
|-
| מצעד הסינגלים הבריטי
|align="center"|4
|-
| מצעד הסינגלים השווייצרי
|align="center"|2
|-
| מצעד הסינגלים הנורווגי
|align="center"|6
|}

== משתתפים ==

* אוזי אוסבורן - שירה
* טוני איומי - גיטרה
* גיזר באטלר - בס
* ביל וורד - תופים

==מעמד השיר==
"Paranoid" נחשב לאחד השירים החשובים והמשפיעים בהבי מטאל, בזכות התבנית המוזיקלית הייחודית שלו, שלפיה נוצקים אלבומי מטאל עד היום, הליריקה הקשה, הריף הפשוט, הקליט אך העיקש וסולו הגיטרה הנמוך והכבד של איומי, והוא נחשב לקלסיקת רוק והמנון מטאל נצחי.

ברשימה המפורסמת של מגזין הרולינג סטון "500 השירים הגדולים בכל הזמנים" דורג השיר במקום ה-250.

השיר הופיע במספר סרטים וסדרות טלוויזיה, ביניהם: סיד וננסי, יום ראשון הגדול, כמעט מפורסמים, אנגרי בירדס ועוד.

דירוגים במגזינים

{| class="wikitable"
|-
! מגזין !! מדינה !! שבח !! שנה !! מיקום
|-
| NME || בריטניה || טופ 100 הסיגנלים הגדולים בכל הזמנים || 1976 || 41
|-
| VH1 || ארצות הברית ||מאה שירי הרוק הכבד הגדולים בכל הזמנים || 2008 || 4
|-
|רולינג סטון || ארצות הברית || 500 השירים הגדולים בכל הזמנים || 2003 || 250
|-
| היכל התהילה של הרוק אנד רול || ארצות הברית || 500 השירים שעיצבו את הרוק אנד רול || 1994 || -
|}

==קישורים חיצוניים==

==הערות שוליים==

קטגוריה:בלאק סבאת'
קטגוריה:שירים באנגלית
קטגוריה:סינגלים שהגיעו למקום הראשון בגרמניה
אריק אלעזר

אריק אלעזר (נולד בשנת 1971) משמש כיו"ר דירקטוריון ומנכ"ל של חברת מרעום דולפין ויו"ר דירקטוריון של חברת אנויסול. אלעזר הוא קצין במילואים בדרגת אלוף-משנה, שירת כנספח צה"ל ומשרד הביטחון בצרפת ספרד ופורטוגל, פיקד על חטיבת המרום ומחוז הצפון בפיקוד העורף. כמו כן פיקד בעבר על יחידת עוקץ, בית הספר ללוחמה בטרור ומתקן אדם והיחידה המטכלית לאבטחת בכירים בצה"ל, שירת במגוון תפקידים ביחידת דובדבן.

==שירותו הצבאי==
עם גיוסו לצה"ל ביולי 1989, התנדב ליחידת דובדבן. ביחידה עבר אלעזר מסלול הכשרה כלוחם וכמפקד כיתה ויצא לקורס קציני חי"ר. עם סיום הקורס שב ליחידת דובדבן כמפקד צוות, ולקח חלק במבצעים מיוחדים ולחימה כנגד הטרור הפלסטיני בשטחי יהודה ושומרון. בהמשך שימש כמפקד פלגה וכסגן מפקד היחידה. לאחר מכן שימש כסגן מפקד מתקן אדם, לאחר שהועלה לדרגת סא"ל מונה למפקד יחידת עוקץ, ופיקד עליה במהלך הלחימה כנגד הטרור הפלסטיני באינתיפאדה השנייה. בהמשך כיהן כמפקד בית הספר לקליעה, צליפה ולוחמה בטרור, לאחר מכן שימש כמפקד היחידה המטכ"לית לאבטחת בכירים, בין היתר במלחמת לבנון השנייה. בשנת 2008 מונה למפקד מרהו"ם בדרגת אל"ם, וסיים את תפקידו ב-2011, לאחר לימודים, מונה ב-2012 למפקד מחוז הצפון בפיקוד העורף. במאי 2014 הוחלט כי ימונה לנספח צה"ל בצרפת. במהלך שנת 2014 נכנס לתפקידו. בשנת 2018 השתחרר מצה"ל בתום שלוש שנים כנספח צה"ל בצרפת, ספרד ופורטוגל והשתחרר מצה"ל לאחר 28 שנות שרות.

==קישורים חיצוניים==
* .
* .
* .
* גילי כהן, [http://www.shavuz.co.il/magazine/article.asp?pos=456&artid=3328&secid=2026&stpos=420 מפקד המרהו"ם על הצניחות: "זה לא דבר שאפשר לבטל"], אתר צה"ל, 06.12.2008, כפי שהועלה באתר "שבו"ז חיילים".

== הערות שוליים ==

קטגוריה:מפקדי מרכז הטסה והכשרות מיוחדות
קטגוריה:מפקדי יחידת עוקץ
קטגוריה:מפקדי מחוז צפון בפיקוד העורף
קטגוריה:מפקדי בית הספר לקליעה, צליפה ולוחמה בטרור
קטגוריה:לוחמי יחידת דובדבן
קטגוריה:נספחים צבאיים ישראלים בצרפת
קטגוריה:אלופי-משנה בצה"ל
קטגוריה:ישראלים שנולדו ב-1971
מריסה פאוואן

מריסה פאוואן (באנגלית: Marisa Pavan; ) הייתה שחקנית איטלקייה, זוכת פרס גלובוס הזהב לשחקנית המשנה הטובה ביותר ומועמדת פרס אוסקר לשחקנית המשנה הטובה ביותר לשנת 1955 על הופעתה בסרט "השושנה המקועקעת".

==ביוגרפיה==
פאוואן נולדה בקליארי בירת סרדיניה, איטליה בשם מריה לואיסה פיירנג'לי. פאוואן היא אחותה התאומה של כוכבת הקולנוע האיטלקייה המנוחה פייר אנג'לי. פאוואן פילסה את דרכה כשחקנית תוך כדי תפקידי משנה בסרט המלחמה של ג'ון פורד "What Price Glory", בדרמת הפשע של ארנולד לבן "Down Three Dark Streets" ובמערבון של דלמאר דייוויס "Drum Beat i".

היא פרצה לתודעה רשמית בשנת 1955 בזכות ליהוקה לעיבוד הקולנועי למחזהו של טנסי ויליאמס "השושנה המקועקעת", תפקיד שיועד בתחילה לאחותה התאומה פייר שהייתה יותר מוכרת בתעשייה בהוליווד. פאוואן הופיעה בסרט בתפקיד רוזה בתה הצעירה של סארפינה דל רוזה (אנה מניאני), היא זכתה בפרס גלובוס הזהב לשחקנית המשנה הטובה ביותר והייתה מועמדת לפרס אוסקר לשחקנית המשנה הטובה ביותר אותו היא הפסידה לחברתה לסרט ג'ו ואן פליט על הופעתה בסרט "קדמת עדן". באותו טקס אוסקר עלתה פאוואן לקבל פרס אוסקר אחר בשמה של אנה מניאני שנעדרה מהמעמד. באותה השנה השתתפה פאוואן גם בעיבוד הקולנועי של נאנלי ג'ונסון לספרו של סלואן וילסון "האיש בחליפה האפורה" לצידם של גרגורי פק וג'ניפר ג'ונס.

בתקופה שלאחר מכן הופיעה פאוואן בתפקיד אבישג השונמית בדרמה המקראית של קינג וידור "שלמה ומלכת שבא" ובתפקיד קטרינה דה מדיצ'י אשתו של מלך צרפת אנרי השני (רוג'ר מור) בדרמה "דיאן". היא שיחקה בדרמה התקופתית של ג'ון פארו "ג'ון פול ג'ונס" ולצידו של טוני קרטיס בסרט הפשע "סיפור חצות".
את הופעותייה הזכורות האחרונות עשתה פאוואן בקומדיה הצרפתית של ז'אק דמי "הריון גברי" ובסדרות הטלוויזיה "התקווה שדל ראיין" ו-"77 Sunset Strip".

פאוואן נישאה בשנת 1956 לשחקן הצרפתי ז'אן פייר אומון ממנו הביאה לעולם שני ילדים, צלם הקולנוע ז'אן קלוד אומון והקולנוען פטריק אומון. פאוואן הייתה נשואה לאומון עד לפטירתו בשנת 2001.

== פילמוגרפיה ==
* השושנה המקועקעת (1955)
* האיש בחליפה האפורה (1956)
* דיאן (1956)
* סיפור חצות (1957)
* ג'ון פול ג'ונס (1959)
* שלמה ומלכת שבא (1959)
* הריון גברי (1973)

==קישורים חיצוניים==

* 

קטגוריה:שחקניות קולנוע וטלוויזיה איטלקיות
קטגוריה:זוכי פרס גלובוס הזהב: קולנוע: שחקנית משנה
קטגוריה:זוכי פרס גלובוס הזהב: קולנוע: שחקן משנה
קטגוריה:איטלקיות שנולדו ב-1932
קטגוריה:איטלקים שנולדו ב-1932
קטגוריה:איטלקיות שנפטרו ב-2023
קטגוריה:איטלקים שנפטרו ב-2023
מחוזות אריזונה

מדינת אריזונה שבארצות הברית מחולקת ל-15 מחוזות.

הגדול שבמחוזות אריזונה הוא מחוז קוקונינו (48,332 קמ"ר), הקטן שבהם הוא מחוז סנטה קרוז (3,206 קמ"ר), והמאוכלס שבהם הוא מחוז מריקופה (כ-3,990,000 תושבים). עיר הבירה, פיניקס, נמצאת במחוז מריקופה.

==רשימת המחוזות==
הטבלה שלהלן ממוינת כברירת מחדל לפי גודל האוכלוסייה במחוז. לחיצה על החצים הקטנים בתא העליון של כל עמודה תמיין מחדש את הטבלה לפי פרמטרים אחרים.

מפת מחוזות אריזונה
מפת צפיפות אוכלוסין של אריזונה עם חלוקה למחוזות. מעודכן על סמך נתוני מפקד האוכלוסין של 2010
{| class="wikitable sortable"
|-
! שם המחוז !! מושב המחוז !! שנת הקמתהמחוז !! אוכלוסייה נכון לשנת 2010 !! שטח(קמ"ר)
|-
| מריקופה||פיניקס||1871||3,990,181||23,890
|-
| פימה||טוסון||1864||1,003,235||23,799
|-
| פינאל||פלורנס||1875||324,962||13,919
|-
| יאוואפאי||פרסקוט||1864||212,635||21,051
|-
| מוהאבי||קינגמן||1864||194,944||34,887
|-
| יומה||יומה||1864||190,557||14,294
|-
| קוקונינו||פלגסטף||1891||134,421||48,332
|-
| קוצ'יז||ביסבי||1881||127,866||16,107
|-
| נאוואחו||הולברוק||1895||111,273||25,794
|-
| אפאצ'י||סנט ג'ונס||1879||69,980||29,054
|-
| חילה||גלוב||1881||51,994||12,422
|-
| סנטה קרוז||נוגלס||1899||42,845||3,206
|-
| גרהאם||סאפורד||1881||34,769||12,020
|-
| לה פאז||פארקר||1983||20,172||11,689
|-
| גרינלי||קליפטון||1909||7,754||4,786
|}

== קישורים חיצוניים ==

*
קטגוריה:אריזונה
אריזונה
קטגוריה:אריזונה: גאוגרפיה
ג'רמיין לנס

לנס במדי [[פ.ס.ו. איינדהובן, 2010]]
ג'רמיין מרשיאנו לנס (בהולנדית: Jeremain Marciano Lens; נולד ב-24 בנובמבר 1987) הוא כדורגלן הולנדי ממוצא סורינאמי.

==קריירה==
לנס, יליד אמסטרדם, הצטרף ב-1997 לקבוצת הנוער ספרטאן, קבוצת חובבים מאמסטרדם. ב-2001 עבר למחלקת הנוער של אייאקס אמסטרדם וב-2002 עזב אותה ועבר לאלמרה. ב-2004 עבר לנס לקבוצת הנוער של א.ז. אלקמאר וב-2006 החל לשחק בקבוצה הבוגרת. בעונת הושאל לניימכן ובה קיבל יותר הזדמנויות אותן ניצל: הוא רשם 9 שערים ב-31 הופעות ובסיום העונה הוחזר לאלקמאר. בתחילת עונת עבר לנס ניתוח ברגלו השמאלית שעיכב את חזרתו למגרשים, בעונה זו זכתה אלקמאר באליפות אולם תרומתו של לנס, שער אחד בשמונה משחקים, לא הייתה מכרעת. חילופי מאמנים בקבוצה סייעו ללנס להצליח יותר בעונת בה רשם 32 משחקים ו-12 שערים.

ב-2010 עבר לנס לפ.ס.ו. איינדהובן הוא שמר על יציבות בדקות המשחק ובכיבוש שערים גם בשלוש העונות הבאות אותן העביר בקבוצה, וב-2013 נמכר לדינמו קייב האוקראינית.

ב-15 ביולי 2015 חתם לארבע שנים בסנדרלנד. ב-30 באוגוסט 2016 הושאל לפנרבחצ'ה לעונה אחת. ב-6 באוגוסט 2017 הושאל לבשיקטש לעונה אחת, בסיום העונה חתם לארבע שנים בבשיקטש. ב-1 בפברואר 2021 הושאל לפתיח קארגומרוק הטורקית עד לסיום העונה.

===נבחרת הולנד===
לנס רשם כמה הופעות בנבחרות הצעירות של הולנד. ב-2009 השתתף בטורניר עם , אך מאחר שטורניר זה לא הוכר על ידי פיפ"א הותר לו לעבור ולייצג את . במאי 2010 זומן לראשונה לנבחרת ההולנדית הבוגרת, כשזו התכוננה למונדיאל 2010, אך לא השתתף במשחקיה ולא נכלל בסגל הכתומים לטורניר. לאחר המונדיאל רשם את הופעת הבכורה שלו בנבחרת כשלקח חלק במשחק ידידות נגד ואף כבש שער בכורה. למרות זאת, השתתף לנס במשחקים ספורים בלבד במוקדמות יורו 2012 ולא נכלל בסגל הנבחרת לטורניר.

במוקדמות מונדיאל 2014 כבר היה ללנס חלק משמעותי בנבחרת הולנד. הוא כבש חמישה שערים ובישל חמישה נוספים והעפיל עם הנבחרת לטורניר עצמו. במונדיאל השתתף בשלושת משחקי הנבחרת בשלב הבתים.

==תארים==
;א.ז. אלקמאר
*אליפות הולנד: 2008/2009
*מגן יוהאן קרויף: 2009
;פ.ס.ו. איינדנהובן
*הגביע ההולנדי: 2010/2011
;דינמו קייב
*הגביע האוקראיני: 2013/2014, 2014/2015
*אליפות אוקראינה: 2014/2015

==קישורים חיצוניים==

קטגוריה:קשרי כדורגל הולנדים
קטגוריה:כדורגלנים הולנדים
קטגוריה:חלוצי כדורגל הולנדים
קטגוריה:כדורגלני א.ז. אלקמאר
קטגוריה:כדורגלני ניימכן
קטגוריה:כדורגלני פ.ס.וו. איינדהובן
קטגוריה:כדורגלני דינמו קייב
קטגוריה:כדורגלני סנדרלנד
קטגוריה:כדורגלני פנרבחצ'ה
קטגוריה:כדורגלני בשיקטש
קטגוריה:כדורגלני פתיח קארגומרוק
קטגוריה:כדורגלני נבחרת הולנד
קטגוריה:כדורגלני מונדיאל 2014
קטגוריה:אמסטרדם: כדורגלנים
קטגוריה:הולנדים ממוצא סורינאמי
קטגוריה:הולנדים שנולדו ב-1987
Pretty on the Inside

Pretty On The Inside (מילולית: יפה מבפנים) הוא אלבום הבכורה של להקת הרוק האלטרנטיבי הול, שלפני שהפכה ללהקת רוק אלטרנטיבי וגראנג' הייתה להקת הארדקור פאנק ונויז רוק.

ההרכב של הלהקה באלבום זה כולל את מייסדי הלהקה קורטני לאב ואריק ארלנדסון שניגנו בגיטרה והלחינו שירים כאשר לאב היא זו ששרה וכותבת את השירים, את ג'יל אמרי שגם עזרה בהלחנת השירים וניגנה על בס והמתופפת קרוליין רו.
האלבום הוא האלבום היחיד של הלהקה שיצא לפני נישואיה המתוקשרים מאוד של לאב לסולן להקת נירוונה קורט קוביין ואף על פי שלא פרץ למיינסטרים הוא זכה להצלחה בסצנת האוונגרד.

== רקע והקלטת האלבום ==
קורטני לאב, שבאותה התקופה כבר הייתה בעלת רקע מצומצם בקולנוע ובמוזיקה (שיחקה בתפקיד משני בסרט סיד וננסי והשתתפה במספר הרכבים מוזיקליים כאשר הבולטים מביניהם הם פיית' נו מור ו-Pagan Babies) פרסמה מודעה בעיתון לאחר שפוטרה מהלהקה בייבס אין טוילנד אותה הקימה קאט ביילנד שהייתה איתה ב-Pagan Babies ולימדה את עצמה לנגן בגיטרה.
המודעה שפרסמה הייתה "אני רוצה להקים להקה. ההשפעות שלי הם ביג בלאק, סוניק יות' ופליטווד מק".
למודעה נענה אריק ארלנדסון, ולאב ציינה שברגע שהכירה אותו היא ידעה שהוא "האחד".
הם הקימו את הלהקה ומאוחר יותר צירפו את הבסיסטית ג'יל אמרי והמתופפת קרוליין רו.
כיוון שהלהקה רק הופיעה באותו שלב היא לא הניבה רווחים ועל כן בשביל לתמוך בלהקה עבדה לאב בתחילת דרכה של הלהקה כחשפנית.
המפיקה הראשית של האלבום הייתה חברת סוניק יות' קים גורדון, ממנה שאבה לאב השראה. במהלך הקלטת האלבום לאב נהגה לעשן ולשתות על מנת לתת לקול שלה ייחודיות והתעקשה להיות מעורבת מאוד בהפקת האלבום.

== מילים ומוזיקה באלבום ==
המוזיקה באלבום נחשבת למוזיקה מאוד קיצונית ורועשת והשילוב של מוזיקה מלודית מתחת לצלילי ההארדקור פאנק והנויז רוק נחשב לייחודי ללהקה, שכן הול הייתה אחת הלהקות היחידות שהושפעו גם מנויז רוק וגם מפופ רוק באותו זמן.
קולה של לאב באלבום נע בין לחישות לצרחות רמות כאשר יש גם שינוי בעוצמת הסאונד ומהירות השיר.
השיר "Starbelly" מהאלבום בנוי משלושה שירים שונים: "Cinnamon Girl" של ניל יאנג, "Rhiannon" של פליטווד מק והשיר "Best Sunday Dress" של ההרכב Pagan Babies בו לאב הייתה חברה. המילים באלבום נכתבו רובן על ידי לאב והן מתארות חוויות אישיות ורגשות אישיים שלה, שכוללות את הנושאים אלימות (בעיקר כלפי נשים), אובדנות, דימוי עצמי, אונס, זנות ועוד.

== ביקורת והצלחה ==
האלבום קיבל ביקורות טובות ממבקרי המוזיקה, שכינו את האלבום "דפוק, רועש ומעורר שוק" והשוו אותו בצורה חיובית לאלבום הבכורה
של פטי סמית, "Horses". הסינגל שהשתחרר מהאלבום "Teenage Whore" הגיע למקום הראשון במצעד האינדי בבריטניה
והאלבום הגיע ל-top 75 במצעד האלבומים הבריטי. האלבום גם זכה להצלחת אנדרגראונד בארצות הברית כשמכר שם מעל 200,000 עותקים.

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:אלבומי 1991
קטגוריה:אלבומים באנגלית
Wear OS

הסמליל של Android Wear, השם הקודם של מערכת ההפעלהWear OS (ידועה גם בשם Wear OS by Google, ובעבר כ־Android Wear) היא גרסה של מערכת ההפעלה אנדרואיד המיועדת לשעונים חכמים ולמוצרים לבישים. על ידי התאמה לטלפונים ניידים שמריצים אנדרואיד גרסה 4.4 ומעלה, או iOS גרסה 9.3 ומעלה עם תמיכה מאפליקציית ההתאמה של גוגל, Wear OS.

Wear OS תומכת בקישוריות בלוטות', Wi-Fi, 3G ו-LTE, כמו גם במגוון תכונות ויישומים. סגנונות פנים של שעונים כוללים עגולים, מרובעים ומלבניים. היא נתמכת על ידי מגוון רחב של שעונים חכמים המיוצרים על ידי חברות שונות, ובהן LG אלקטרוניקה, מוטורולה, Fossil, שיאומי ואחרות.

==ראו גם==
* Android TV

== קישורים חיצוניים ==

* 

קטגוריה:אנדרואיד
קטגוריה:מחשוב לביש
קטגוריה:תוכנות שהושקו ב-2014
אח"י בת גלים 3

אח"י בת-גלים (כיום ס/מ בת גלים) היא אונייה ששירתה כאוניית עזר של חיל הים הישראלי. האונייה יוצרה במספנת Kröger במסגרת סדרת Stollergrund, הושקה כאוניית עזר של חיל הים הגרמני בשם Bant Y 867 בשנת 1989, מ-1990 שימשה כאוניית תקשורת ונמכרה לישראל בשנת 2003. האונייה השתייכה לפלגת הנצ"ל של שייטת ספינות הטילים בחיל הים. 

יחד עם אח"י בת גלים רכש חיל הים ספינה נוספת מאותו הדגם, אח"י בת ים 2, וזו משרתת עדיין בחייל. 

בת גלים 3 היא כלי השיט השלישי הנושא שם זה בחיל הים. בת גלים הראשונה הייתה אוניית סוחר הולנדית לשעבר, ששימשה בשנות ה-60 בתפקידי סיור במפרץ סואץ ובהובלת חיילים ואספקה בזירת ים סוף וסופה שהוטבעה בשנת 1970 על ידי הקומנדו הימי המצרי, בנמל אילת, במהלך מלחמת ההתשה. האנייה השנייה בשם זה הייתה אוניית גל-נוע ששירתה בחיל הים הישראלי בשנים 1978 עד 1984, עסקה בהעלאת יהודי אתיופיה במסגרת מבצע משה בזירת הים האדום ובהעברת כוחות וכלי רכב משוריינים לפלנגות הנוצריות במהלך מלחמת לבנון הראשונה, הוצאה מהשירות בשנת 1984 ונמכרה בשנת 1987 לחברה יוונית.

בשנת 2015 עקב קיצוצים בצה"ל הספינה נמכרה לחברה הממשלתית חקר ימים ואגמים לישראל והיא החליפה את ס/מ שקמונה כספינת המחקר העיקרית של המכון. לאחר מכירתה עברה הספינה שיפוץ מקיף על מנת להתאים אותה לשימוש במחקר. למרות מכירתה חיל הים שומר את הזכות לגייס את הספינה בעת מלחמה לצי.

== קישורים חיצוניים ==

* אנני אלרועי,	[https://beingalim.files.wordpress.com/2021/03/2014-10-bg.pdf	הושקה אחי בת גלים השלישית],	"בין גלים", אוקטובר 2014, עמ'	58.

== הערות שוליים ==

קטגוריה:ספינות מחקר
בת גלים 3
קטגוריה:אוניות מלחמה גרמניות
שאפארניש

שאפארניש (Schafarnisch) הוא הר ברכס האלפים הברניים המתנשא לגובה של 2,107 מטר מעל פני הים, וממוקם בגבול הקנטונים ברן ופריבורג.

==גאוגרפיה==

שאפארניש הוא ההר האמצעי בצפון הרכס הקיצוני שבצפון האלפים הברניים באזור המכונה גם טרום האלפים (Pre-Alps). הרכס מתחיל ליד העיר תון בהר גאנטריש (2,175), וממשיך לאורך עמק זימן דרך ההרים מרה (2,087), שאפארניש, וקייזראג (2,185), עד להר שאפברג (2,239) ליד אגם גרוייר (Lake of Gruyère) בשפלה השווייצרית, שם חוצה את הרכס מעבר יאון (המחבר את אזור גרוייר (district of Gruyère) שבשפלה השווייצרית עם עמק זימן (Simmental)), ומצידו הדרומי של המעבר ממשיך הרכס בהרים רודיגנשפיץ (2,124), דאן דה רות (2,236), דאן דה סאוויני (2,252), וניל נואר (2,389), ווניל קארה (2,197), ומסתיים בהרים רושה דה נה (2,042) ודאן דה ז'אמאן (1,879) שעל גדות אגם ז'נבה.

בצידו הצפוני ממוקם הר מרה ובצידו הדרומי ההרים קייזראג ושאפברג, מצדו המזרחי עמק זימן ובצדו המערבי מתמזג ההר אל תוך השפלה השווייצרית.

בצידו הדרומי נמצא אגם ואלופסי (Walopsee) ובצדו המערבי האגם השחור.

למרגלותיו בעמק זימן ממוקמת העיירה בולטיגן (Boltigen).

==תיירות==
ההר אינו מפורסם, אך ישנם מספר שבילי הליכה שעוברים בו. למרות שאין שביל רשמי המגיע עד לפסגה, ניתן להגיע אליה בקלות בהליכה רגלית.

מפסגת ההר ניתן לראות את כל עמק זימן ובקצהו את העיר תון והאגם.

==תחנות==
באמצע ההר ישנן שתי תחנות בהן ניתן ללון ולרכוש מזון וציוד.
* ריכיסאלפ הקדמי ׁ(1,741) (Vorder Richisalp).
* ריכיסאלפ האחורי (Hintere Richisalp).

==קישורים חיצוניים==

* [http://www.hikr.org/dir/Schafarnisch_4574/ שאפארניש באתר Hikr]

קטגוריה:האלפים הברניים
קטגוריה:פריבור (קנטון)
קטגוריה:ברן (קנטון): הרים
קטגוריה:הרמה הברנית: הרים
ארתור פריד

ארתור פריד (באנגלית: Arthur Freed; 9 בספטמבר 1894 - 12 באפריל 1973) היה פזמונאי ומפיק סרטים אמריקאי.

==ביוגרפיה==
פריד, יליד צ'ארלסטון, דרום קרוליינה, התחיל את הקריירה שלו כפסנתרן בשיקגו. אחרי שפגש את מיני מרקס, הוא התחיל לשיר כחלק ממופע הוודוויל של הבנים שלה, האחים מרקס ולכתוב להם. מהר מאוד הוא התחיל לכתוב שירים והועסק במטרו גולדווין מאייר. במשך שנים הוא כתב שירים לסרטים רבים שרובם הולחנו על ידי נסיו הרב בראון.

בשנת 1939, לאחר שעבד כמפיק שותף בסט של הסרט "הקוסם מארץ עוץ", הוא קודם למפיק בכיר והפך את הסטודיו למוביל ביצירת מחזות זמר. הסרט הראשון כמפיק יחיד היה העיבוד הקולנועי למחזמר ברודוויי המצליח "תינוקות" בכיכובם של ג'ודי גרלנד ומיקי רוני שהוקרן חודש אחרי "הקוסם מארץ עוץ".

פריד הביא לאולפנים כישרונות רבים מבמות ברודוויי, ביניהם וינסנט מינלי, בטי קומדן, אדולף גרין, ג'ון אליסון וננסי ווקר.

הוא גם טיפח קריירות לכוכבים מתחילים, ביניהם ג'ין קלי, פרנק סינטרה, אסתר ויליאמס, קתרין גרייסון, סיד צ'ריס, אן מילר, ורה-אלן ורבים אחרים. הוא הביא לMGM את פרד אסטר לאחר שהיה חתום באולפני RKO ושידל אותו לחזור להופיע בסרט מצעד הפסחא יחד עם ג'ודי גרלנד. צוותו שמנה כותבים, במאים, מלחינים וכוכבים הפיקו זרם יציב של סרטים מוזיקליים עד שנות ה-50 המאוחרות.
הוא נתן לבמאים והכוריאוגרפים שלו יד חופשית, דבר שלא היה מקובל באותה תקופה של שליטה מוחלטת על סרטים מוזיקליים מצד המפיקים, דוגמת קטע הריקוד בן 15 הדקות בסרט אמריקאי בפריז משנת 1951. 

שניים מסרטיו של פריד, "אמריקאי בפריז" ו"ז'יז'י" זכו בפרס האוסקר לסרט הטוב ביותר. ב-1944 הפיק את "פגוש אותי בסנט לואיס" בבימויו של וינסנט מינלי, ב-1951 הפיק את הסרט "חתונה מלכותית" עם פרד אסטר וג'יין פאוול ואת ספינת השעשועים. ב-1953 את "קרון הלהקה" וב-1957 הפיק את הסרט "גרבי משי" בכיכובם של פרד אסטר וסיד צ'ריס. סרטו המוכר ביותר הוא "שיר אשיר בגשם" (1952), שלא זכה באף פרס אוסקר. פריד הוכנס להיכל התהילה של כותבי השירים בשנת 1972.

פריד מת ב-1973 לוס אנג'לס, קליפורניה בגיל 78.

==פילמוגרפיה חלקית==
* הקוסם מארץ עוץ (1939)

==קישורים חיצוניים==

* 
* 
* 

קטגוריה:מפיקי קולנוע אמריקאים
קטגוריה:מפיקי קולנוע יהודים
קטגוריה:מלחיני קולנוע
קטגוריה:יהודים אמריקאים
קטגוריה:פזמונאים אמריקאים
קטגוריה:פזמונאים יהודים
קטגוריה:אישים הקבורים בבית הקברות הילסייד ממוריאל פארק
קטגוריה:אמריקאים שנולדו ב-1894
קטגוריה:אמריקאים שנפטרו ב-1973
Android Auto

Android Auto היא גרסה של מערכת ההפעלה אנדרואיד עבור כלי רכב, המתממשקת עם טלפון חכם המריץ את מערכת ההפעלה אנדרואיד בגרסה 5 ומעלה. Android Auto הוכרז ב-25 ביוני 2014, במהלך כנס Google I/O 2014.

המכוניות הראשונות שכללו מערכת מולטימדיה שתמכה ב-Android Auto הושקו בשנת 2015 ובמקביל הושקה גם האפליקציה לטלפון החכם.

בתחילה Android Auto רץ על גבי מערכות מולטימדיה תומכות בכלי רכב בלבד והחל מ-2016 התאפשר לעשות שימוש במסך הטלפון החכם. הצגת הניווט התבצעה באמצעות גוגל מפות ובהמשך באמצעות Waze. השמעת מוזיקה מוצעת באמצעות Google Play Music, וניתן להוריד מספר יישומים נוספים מחנות Google Play ייעודית ל-Android Auto.

החיבור למערכת המולטימדיה ברכב מתבצע באמצעות חיבור כבל USB.

השימוש ב-Android Auto מחייב התקנת אפליקציית Android Auto על גבי הטלפון החכם ועם חיבורה לרכב מתאפשרת שליטה במספר תכונות מצומצם של הטלפון דרך מסך הרכב בלבד ובטלפון עצמו אינו מתאפשר שימוש. נכון ל-2018 הייתה האפליקציה זמינה להורדה במספר מדינות באמריקה אירופה ואסיה, אך לא בישראל.

המתחרה העיקרי של שירות זה, הוא CarPlay של חברת אפל.

==קישורים חיצוניים==

* 

קטגוריה:אנדרואיד
קטגוריה:תוכנות שהושקו ב-2014
קטגוריה:עוזרים וירטואליים
ארמדיל שלוש-החגורות הברזילאי

ארמדיל שלוש-החגורות הברזילאי (שם מדעי: Tolypeutes tricinctus), ידוע גם בשם ארמדיל מצטנף צפוני, הוא מין ממשפחת הארמדיליים האנדמי לברזיל, שם הוא ידוע כ-tatu-bola (מפורטוגזית "ארמדיל הכדור"). ארמדיל זה הוא אחד משני המינים היחידים (יחד עם ארמדיל מצטנף דרומי) היכולים להתכדר לכדור. בעשר השנים האחרונות אוכלוסייתו הצטמקה בכ-30%.

== בית-גידול ==
ארמדיל שלוש-החגורות הברזילאי חי בעיקר בסוואנות הפתוחות (סראדו) וביערות הדלילים היבשים (קאטנגה).

== תפוצה ==
כפי ששמו מרמז, מוצאו של ארמדיל זה בברזיל, שם הוא חי בעיקר באזורים המזרחיים של המדינה, מעט מדרום לקו המשווה. הוא כמעט ואינו נצפה ממערבית לקו האורך 50°W.

== תזונה ==
המרכיבים העיקריים בתזונתו הם נמלים וטרמיטים, אותם הוא יכול להריח דרך 20 סנטימטרים של אדמה. הוא מוצא את מזונו על ידי ערבול איטי של האדמה כאשר אפו מכוון לאדמה. כאשר הוא מזהה טרף, הוא חופר במהירות רבה חור באדמה ודוחף את אפו אליו, ובעזרת לשונה הארוכה והדביקה הוא צד כל חרק שהוא מוצא. מזונות נוספים שלו כוללים רכיכות, תולעים, פירות ופגרים.

== קמע מונדיאל 2014 ==

הארמדיל נבחר לשמש כקמע במונדיאל 2014 שנערך בברזיל, כדי להעלות את המודעות בעולם בנושא הגנתו מפני הכחדה ובשל העובדה שהוא מתקפל לצורת כדור כדי להתגונן מפני טורפים. הוא הוצג על ידי שחקן העבר רונאלדו במשדר טלוויזיוני בספטמבר 2012. שם הקמע נבחר בהצבעה על ידי אוהדים. ההצבעה ארכה שלושה חודשים והשם שנבחר הוא פוּלֵקוֹ (Fuleco), שזכה ל-1.7 מיליון הצבעות והועדף על השמות זוזקו (zuzeco) ואמיז'ובי (amijubi). השם פולקו הוא הלחם של המילים כדורגל (Futebol) ואקולוגיה (Ecologia).

== קישורים חיצוניים ==

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:טקסונים שתוארו בידי קארולוס ליניאוס
קטגוריה:ארמדיליים
קטגוריה:ברזיל: יונקים
קטגוריה:ברזיל: מינים אנדמיים
קטגוריה:בעלי חיים שתוארו ב-1758
קטגוריה:בעלי חיים בסראדו
Royal Talens

Royal Talens היא חברה המבוססת בהולנד המתמחה בייצור ושיווק חומרי גלם לאמנות וציוד משרדי. החברה מייצרת צבעי שמן, צבעי אקריליק, צבעי מים, צבעי שמן נמסכים במים, ופסטלים. בעבר החברה גם ייצרה סרטי דיו למכונות כתיבה, דיו לעטים נובעים ונייר העתקה, בין השאר.

==היסטוריה עסקית==
Royal Talens הוקמה בשנת 1899 כ-Talens ans Co, ותחומי הייצור המקוריים שלה היו צבעים, דיו וורנית. אף על פי שעיקר המיקוד העסקי היה בציוד משרדי בתחילה, כבר בשנת הקמתה ביססה החברה את קו צבעי השמן שלה, "רמברנדט". בשנת 1904 שינתה החברה את שמה ל-Talens and Zoon ("טלנס ובנו") עם הצטרפות הבן כשותף עסקי, וכעבור שנה החלו מכירות וייצוא לארצות הברית ורוסיה. בשנת 1912 נפתח משרד המכירות הראשון של החברה בארצות הברית. בשנות השלושים, בה עלתה קרנה של מכונת הכתיבה, החלו Talens מוכרים ניירות העתקה וסרטי דיו, והמפעלים הקיימים הורחבו כדי להכיל את פסי הייצור החדשים. אחרי מלחמת העולם השנייה נוסף התואר "מלכותי" לשם המותג (Koninklijke Fabrieken Talens & Zoon - "הסדנה המלכותית של טלנס ובנו"). בשנים שלאחר מכן זכתה טלנס להתרחבות משמעותית, עם פרישה בלמעלה מחמישים ארצות. בשנת 2013 רכשה החברה את חברת צבעי בשמן הנמסכים במים קוברה ושילבה אותה לתוך קו מוצרי האמנות שלה.

==מותגים בולטים==
*רמברנדט - קו צבעים מקצועיים הכולל צבעי מים, שמן ואקריליק
*קוברה - קו צבעי שמן הנמסכים במים
*ואן גוך - קו צבעים מקצועיים הכולל צבעי שמן, אקריליק, מים ופסטל
*אמסטרדם - קו צבעי אקריליק ברמה בינונית גבוהה, המתאימה לסטודנטים
*ארט קריאשן - קו צבעי אקריליק ברמה בינונית, המתאימה לסטודנטים ותלמידים
*דקורפין - קו צבעים לקרמיקה ואומנויות שונות.

==קישורים חיצוניים==

* 

קטגוריה:חברות הולנדיות
אמריקן לייזר

אמריקן לייזר היא רשת ישראלית הפועלת בתחום האסתטיקה הרפואית. הרשת מספקת טיפולים בארבעה תחומים: הסרת שיער, הסרת משקפיים בלייזר, הקפאת שומן וטיפולים אסתטיים שונים לגוף ולפנים בשיטות לא פולשניות. הרשת הוקמה בשנת 2000. 
==היסטוריה==
הסניף הראשון שהוקם עסק בהסרת שיער. בסוף שנת 2000 הרחיבה החברה את פעילותה לתחום הסרת המשקפיים בלייזר בשנת 2001 פתחה החברה שלושה סניפים נוספים. במהלך השנים הוסיפה החברה לתחומי פעילותה גם את תחום הדרמו אסתטיקה (טיפולי פנים וגוף) ואת תחום הקפאת השומן. בשנת 2002, פתחה סניף בירושלים.

באוגוסט 2006, פרסמה המועצה הישראלית לצרכנות חוות דעת, לפיה החוזה האחיד של אמריקן לייזר מכיל סעיפים מקפחים שאינם מאפשרים ללקוח להפסיק את הטיפול ולקבל כספו חזרה, אם אינו מרוצה מהתוצאות.

ביולי 2007, קבע בית משפט כי אמריקן לייזר תפצה לקוחה שעברה טיפול להסרת שיער שנכשל בכ-30 אלף שקל.
 
בנובמבר 2016, בית משפט השלום בתל אביב הורה על מעצרו של ירון בן אבי, דירקטור ובעל מניות באמריקן לייזר, בחשד כי העלים הכנסות בגובה מאות אלפי שקלים.

באפריל 2015, פסק בית המשפט המחוזי בתל אביב שהחברה תפצה ב-714 אלף שקל את המתחרה שלה, "care", בגין הוצאת לשון הרע.לאחר ש"אמריקן לייזר" פרסמה במשך חודשים ארוכים תוצאות "מחקר" שקנתה ולפיו על לקוחות לנקוט משנה זהירות במוצרים של המתחרה.

במרץ 2018, פסק בית המשפט שעל הרשת לשלם פיצוי של 377 אלף שקלים ללקוחה שנפגעה מטיפול לייזר.

באוגוסט 2024 החברה הגישה בקשה לבית המשפט לעיכוב הליכים לאחר שנקלעה לחובות <ref></ref>

==פעילות==
נכון לשנת 2020 לחברה 17 סניפים. היא מעסיקה כ-400 עובדים, מהם כ-25 עצמאיים והיתר שכירים. בין עובדי החברה רופאים, צוותי אדמיניסטרציה, מטפלות ועוד. תקציב הפרסום של הרשת הוא כ-2 מיליון דולר בשנה. בשנת 2005, הובילה הדוגמנית גלית גוטמן קמפיין פרסום של החברה.

בשנת 2005 רכשה ציוד מחברת לומניס הישראלית. ובשנת 2006, רכשה הרשת ציוד, בהיקף של 6 מיליון דולר, מהחברה המתחרה "סינרון מדיקל" הישראלית.

משרדי הנהלת החברה ממוקמים בבניין UMI במערב ראשון לציון.

== קישורים חיצוניים ==
* 
* 
* 
==הערות שוליים==

קטגוריה:חברות שירותי רפואה ישראליות
קטגוריה:ראשון לציון: חברות
קטגוריה:ישראל: חברות שהוקמו ב-2000
יואל ולטמן

יואל איבו ולטמן (בהולנדית: Joël Ivo Veltman; נולד ב-15 בינואר 1992) הוא כדורגלן הולנדי המשחק בעמדת הבלם בברייטון אנד הוב אלביון ובנבחרת הולנד.

==קריירה==
===מועדונים===
יואל ולטמן התחיל את קריירת הכדורגל שלו בקבוצת הנוער של עיירת הולדתו, ולצן, VV IJmuiden עד מעברו ב-2001 לקבוצת אייאקס אמסטרדם. בזמן תקופה זו, עזר לקבוצתו בעונת 12–2011 לזכות באליפות הליגה ההולנדית לצעירים, וכמו כן סיים עם קבוצתו כסגנית האלופה של תחרות "נקסט-ג'ן" (תחרות בין קבוצות לשחקנים עד גיל 19 מרחבי אירופה) ב-2012. יואל ערך את בכורתו בקבוצה הבכירה של אייאקס ב-19 באוגוסט 2012 בו הוא החליף את הבלם מיטשל דיקס בדקה ה-79'. המשחק הסתיים בתוצאה של 1–6 לטובת אייאקס. בעקבות קליטתו המוצלחת לקבוצה הבכירה, ותרומתו לזכייה השלישית הרצופה של אייאקס בתואר לאומי, הוכרזה ב-6 ביוני 2013 כי ולטמן חתם חוזה להמשך פעילות באייאקס לארבע שנים, עד לקיץ של 2017.

ב-29 ביולי 2020 חתם ולטמן לשלוש שנים בברייטון אנד הוב אלביון מהפרמייר ליג.

===נבחרת הולנד===
ב-8 בנובמבר 2013 הוכרז כי ולטמן קיבל את זימונו הראשון לנבחרת הבוגרים של הולנד על ידי המאמן לואי ואן חאל למשחק הידידות של הולנד מול יפן וקולומביה. ולטמן, שנשאר על הספסל במשך המשחק מול יפן, ערך את הופעת הבכורה שלו ב-19 בנובמבר 2013, במשחק ידידות נגד קולומביה, שהסתיים בתוצאת 0-0 באמסטרדם ארנה. ולטמן שיחק את מלוא 90 הדקות של המשחק. ב-31 במאי 2014, ולטמן הוכרז בחלק מהסגל למשחקי גביע העולם בברזיל 2014 יחד עם חבריו לקבוצה, דיילי בלינד ויאספר סילסן.

==תארים==
===אייאקס===
*ליגת העל ההולנדית (3):
2012/2013,2013/2014,2018/2019
*הגביע ההולנדי (1):
2018/2019
*מגן יוהאן קרויף (1):
2019

==קישורים חיצוניים==

==הערות שוליים==

קטגוריה:בלמי כדורגל הולנדים
קטגוריה:כדורגלני אייאקס
קטגוריה:כדורגלני ברייטון אנד הוב אלביון
קטגוריה:כדורגלני נבחרת הולנד
קטגוריה:כדורגלנים הולנדים
קטגוריה:כדורגלני מונדיאל 2014
קטגוריה:כדורגלני יורו 2020
קטגוריה:הולנדים שנולדו ב-1992
ובלנינקס

ובלנינקס (בליטאית: Vabalninkas), ובשמה היהודי: ווֹבּוֹלניק (מיידיש: וואָבאָלניק; מכונה בפי היהודים גם ובולניק, אבולניק) היא עיירה במחוז משנה בירז' במחוז פוניבז' בליטא, כ-35 ק"מ מצפון מזרח לפוניבז'. מקור השם הוא בשמו של הנהר הסמוך ובלה (Vabala).

==היסטוריה==
ובלנינקס מוזכרת במקורות היסטוריים משנת 1554. אחוזה בשם זה מוזכרת במסמכים משנת 1555. בשנת 1617 נוסדה הקהילה הקתולית של העיירה, ונבנתה כנסיית העץ הראשונה. בשנת 1619 קיבלה ובלנינקס זכות הקמת שוק וכן זכויות לייצור ומכירת בירה.

בשנת 1698 נשרפה כנסיית העץ הראשונה של ובלנינקס, ואחרת נבנתה במקומה כעבור שנים ספורות. בסוף המאה ה-18 זכתה ובלנינקס לזכויות עיר. באותה תקופה נבנה בעיירה בית ספר, בו למדו כ-30 מילדיהם של בני האצולה והאיכרים בעיירה. בשנת 1792 הקנה סטניסלאב פוניאטובסקי לוובלנינקס מעמד וסמל של עיר.

במאה ה-19 נפגעה העיר בשריפות רבות שפגעו בה קשות. למרות זאת התפתחה העיר בתקופה זו ונבנו בה בית חולים מחוזי, בית ספר יסודי, שני בתי אבות, בית מרקחת, שני בתי כנסת, מבשלה וטחנת קמח.

במהפכת 1905 הייתה העיר מוקד להפגנות נגד הצאר ניקולאי השני. ההפגנות דוכאו ולמסחר בעיר נגרם נזק.

בתקופת מלחמת העולם השנייה נשרפה רוב העיר.

==אתרים==
בוובלנינקס ניצבת כנסיית מריה הקדושה שנבנתה בשנת 1817, ולה מגדל פעמון. בעיירה מוזיאון לאומי וכן פסל בשם "חלום", בו מופיעה דמותו התנ"כית של המלך דוד. על הפסל חקוקות מילותיו של שיר מאת המשורר הליטאי יון סטרילקונאס (John Strielkūnas). בעיירה אנדרטה לזכר קרבנות המאבק בקומוניזם וכן בית קברות יהודי.

== ילידי המקום ==
* הרב דובר אברמוביץ
* הרב אלעזר מנחם מן שך
* הרב יהודה לייב פורר - רב העיירה
* העיתונאי שמואל יעקב יצקאן

==יהודי וובולניק==
בתחילת שנות ה-40 חיו בוובולניק כ-600 יהודים. ב-27 ביוני 1941, עם פלישת הגרמנים לברית המועצות במבצע ברברוסה, נכבשה העיירה. לאומנים ליטאים רצחו 86 יהודים בעיר. ביולי 1941 הוקם גטו בעיר ובו רוכזו, בנוסף ליהודי העיר, גם פליטים יהודים מעיירות סמוכות. בסוף אוגוסט 1941 הועברו יהודי הגטו לעיירה הסמוכה פסווליס ונרצחו עם כ-1,300 יהודי פסווליס ביער סמוך.

==קישורים חיצוניים==

* 
* 
* 
* 
* 

קטגוריה:ליטא: עיירות יהודיות
קטגוריה:ליטא: ערים
קטגוריה:מחוז פוניבז'
ביצה מלוחה

בריכת תמסח היא בית גידול מימי, שמימיו מליחים
ביצת [[מנגרובים בפלורידה.]]
ביצה מלוחה או מלחה לחה (באנגלית: Salt marsh) היא בית גידול לח המתאפיין במים מליחים. ביצות מלוחות נשלטות על ידי אורגניזמים העמידים למליחות המים והקרקע. ביצות מלוחות נפוצות סביב שפכי נהרות ונחלים ובאזורי מעיינות מליחים. ביצה מלוחה יכולה לגבול באגם יבש, בחלקיה הרחוקים ממקור מים.

סביבה זו נשלטת על-פי רוב על ידי צמחים עשבוניים ושיחניים. סביבה דומה, הנשלטת על ידי עצים, נקראת מנגרובים ונפוצה באזורים סוב-טרופיים וטרופיים.

בימינו נמצא קיומן של ביצות מלוחות רבות תחת איום, עקב פיתוח מואץ של האזורים החופיים בעולם.

==ראו גם==
*ביצה (סביבה טבעית)
*מנגרובים
*שלולית חורף

==קישורים חיצוניים==

* 

קטגוריה:ביצות
קטגוריה:מים מליחים
תאופיק חמיד

תאופיק חמיד, 2016
ד"ר תאופיק חמיד (בערבית: توفيق حميد) או טארק עבדל-חמיד (נולד ב-1961 בקהיר, מצרים) הוא סופר מצרי, הרואה בעצמו כתומך ברפורמה באסלאם וידע כמתנגד חריף לאסלאמיזם ולדרך הג'יהאד כפי שהיא מפורשת על ידי ארגוני הטרור האסלאמיים. עמית מחקר בכיר במכון גייטסטון.<ref></ref>

חמיד מגדיר עצמו כחבר לשעבר בארגון טרור. בצעירותו השלים לימודי רפואה ובמקביל היה חבר בארגון הטרור אל-ג'מאעה אל-אסלאמיה. הוא עזב את הארגון משהתוודע להלך רוחו הקיצוני והרחוק מהאסלאם המקורי. הוא החל להרצות במסגדים כנגד האסלאם הרדיקלי והיווה בשל כך מטרה לאיומים מצד מיליטנטים איסלאמיסטיים, שאיימו על חייו. בשל כך היגר למערב וכיום הוא מרצה באוניברסיטת קליפורניה בלוס אנג'לס, באוניברסיטת סטנפורד, באוניברסיטת מיאמי ובאוניברסיטת ג'ורג'טאון בהרצאות המתמקדות בהתנגדות לפונדמנטליזם האסלאמי. בנוסף, הוא משמש כיועץ למועצת פסגת המודיעין, העורכת כנס מדי שנה בנושא. חמיד נוהג להופיע בתוכניות טלוויזיה שונות.

חמיד הקים מרכז שנקרא 'המרכז הבינלאומי למאבק ברדיקליזם', שמטרתו להתנגד לרדיקליזם ברמה האידאולוגית, הפסיכולוגית וההתנהגותית. המרכז גם נותן תמיכה ועידוד לפעילים במלחמה ברדיקליזם, על-מנת לעורר גל של אנטי-רדיקליזם.<ref></ref>

בהשכלתו השלים לימודי רפואה והתמחה ברפואה פנימית, פסיכולוגיה תודעתית וטכניקות חינוכיות.

חמיד ידוע כאמור כמתנגד חריף לאלסאמיזם ודוגל בשיתוף פעולה עם הנצרות והיהדות. לדעתו, זהו המסר האמיתי של הקוראן, שמפאר את בני הדתות האחרות ואינו פוקד לכפות את הדת האסלאמית על אחרים. בראיונות, טען חמיד כי האויב האמיתי של ארגוני הטרור הוא זכויות הנשים וזו הסיבה, שבמקומות שבהם שולטים ארגוני טרור הם תחילה מדירים נשים ומחייבים אותן לחבוש חג'אב.

חמיד מגדיר עצמו כמוסלמי ציוני ולטענתו מוסלמים רבים נוטים לחשוב, שהשם ישראל נובע מ"עזראל" ולכן טועים לחשוב ש"ישראל", משמעותו "מלאך המוות". במאמרו "מדוע אני אוהב את ישראל?" הוא כותב כי לפי הקוראן, האל העניק לבני ישראל את ארץ ישראל כארצם המובטחת (קוראן 17:104). בנוסף הוא הדגיש כי לאף מוסלמי אין זכות לתבוע את גירוש היהודים מארץ ישראל, מאחר שארץ ישראל היא הבטחה שניתנה ליהודים בידי אללה עצמו.

==ספרו==
* מתוך הג'יהאד (Inside Jihad), מאת תאופיק חמיד

==קישורים חיצוניים==

* 
* [http://islamforpeace.org/ אסלאם לשלום] , אתר אינטרנט שהקים תאופיק חמיד
* [http://www.scribd.com/doc/7825842/Why-I-Love-Israel-Based-on-the-Quran מדוע אני אוהב את ישראל?], מאת תאופיק חמיד (באנגלית)
* 
* 
* 

== הערות שוליים ==

קטגוריה:סופרים מצרים
קטגוריה:עיתונאים מצרים
קטגוריה:ציונים ערבים
קטגוריה:מצרים שנולדו ב-1961
יהודית ברוניצקי

יהודית (דיתה) ברוניצקי (נולדה ב-29 בדצמבר 1941) היא יזמת ומנהלת ישראלית, מייסדת חברת אורמת, כלת פרס ישראל לתעשייה לשנת 2018.

==ביוגרפיה==
ברוניצקי נולדה בישראל, בתם של מרים ומדרכי וונדר שעלו מפולין. אמה עבדה בבית חרושת עלית ואביה היה מנהל ייצור במפעל ועבד בחנות ברגים בבעלות המשפחה. היא גדלה בשכונת בורוכוב בגבעתיים, הכירה את בעלה, מהנדס המכונות יהודה ברוניצקי כששירתה כחיילת במהלך צעדת ירושלים והם נישאו ב-1961.

ב-1965 הקימו בני הזוג את מפעל אורמת טורבינות ביבנה. בשנת 1966 הצטרף לחברה יוסף שידלובסקי שרכש 50% ממניותיה. המפעל ייצר טורבינות אותן ייצא למדינות רבות ברחבי העולם. בהמשך נהנתה החברה מגידול בפעילות ייצוא טורבינות השמש כתוצאה מהגידול במחירי האנרגיה בעקבות משבר האנרגיה העולמי. 

במקביל לפעילותה הקימה החברה את בית הספר המקצועי אורט-אורמת מרשת אורט. 

ברוניצקי כיהנה כמנכ"לית אורמת בשנים 1991 עד יוני 2014, בשנות כהונתה הונפקה החברה בבורסה לניירות ערך בתל אביב וחברת הבת אורמת טכנולוגיות הונפקה בבורסת ניו יורק. ברוניצקי הובילה אסטרטגיה של רכישת תחנות כוח ומכירת אנרגיה בעיקר על בסיס אנרגיה גאותרמית והצטיינה בנושא מימון פרויקטים. ב-2014 פרשה מכהונתה כמנכ"ל הקבוצה, היא המשיכה לכהן כדירקטורית עד פרישתה בנובמבר 2015. 

ברוניצקי כיהנה לאורך השנים בדירקטוריון של חברת אורבוטק שצמחה מהחממה הטכנולוגית של אורמת, בדירקטוריון מנועי בית שמש וכיהנה בתפקידי ניהול שונים בקבוצות הבת של החברה.

בשנים 1994 עד 2001 הייתה חברה בוועדה המייעצת לבנק ישראל. ב-1978 זכתה יחד עם בעלה בפרס התעשייה, ובשנת 1996 קיבלו את פרס חלוצי התעשייה הגיאותרמית של הארגון העולמי של התעשייה הגיאותרמית (GRC). יחד הקימו את מרכז ברוניצה ליזמות וחדשנות בטכניון ולשניים הוענק תואר דוקטור לשם כבוד מהמוסד. ביולי 2021 הוענק לה תואר דוקטור לשם כבוד על ידי המרכז הבינתחומי הרצליה.

ברוניצקי בוגרת תואר ראשון במדע המדינה וספרות צרפתית מהאוניברסיטה העברית בירושלים. אם לשלושה ילדים - מיכל, יורם ויובל, מהם יש לה כיום שמונה נכדים.

==קישורים חיצוניים==
* 
* 
* 
* 
* 
* 
* 
* 
* 
* 
* 

==הערות שוליים==

קטגוריה:יזמות ישראליות
קטגוריה:יזמים ישראלים
קטגוריה:תעשיינים ישראלים
קטגוריה:תעשייניות ישראליות
קטגוריה:מייסדי חברות טכנולוגיה ישראלים
קטגוריה:מייסדות חברות טכנולוגיה ישראליות
קטגוריה:מנכ"ליות ישראליות
קטגוריה:מנכ"לים ישראלים
קטגוריה:מייסדי חברות טכנולוגיה יהודים
קטגוריה:מנהלות ישראליות
קטגוריה:זוכי פרס התעשייה
קטגוריה:זוכי פרס ישראל לתעשייה
קטגוריה:זוכות פרס ישראל
קטגוריה:זוכי פרס ישראל
קטגוריה:בוגרות האוניברסיטה העברית בירושלים
קטגוריה:בוגרי האוניברסיטה העברית בירושלים
קטגוריה:מקבלי תואר דוקטור לשם כבוד מאוניברסיטת רייכמן
קטגוריה:ישראליות שנולדו ב-1941
קטגוריה:ישראלים שנולדו ב-1941